jkorsvik/nowiki_second_scrape_merged huggingface dataset:
Has Anybody Seen My Gal? (sang)

«Has Anybody Seen My Gal?» (På grunn av den første linjen i teksten blir den noen ganger identifisert som «Five Foot Two, Eyes of Blue») er en amerikansk sang fra 1920-årene med melodi av Ray Henderson samt tekst av Sam M. Lewis og Joseph Widow Young. Den ble først spilt inn på plate av The California Ramblers i 1925. Den enkle sangen med fire vers fortsatte å være populær under og etter den andre verdenskrig og har levd videre som en representant for 1920-årenes kultur.
Mange artister har gjort coverversjoner av den, innbefattet Shane Fenton and The Fentones (under tittelen «Five Foot Two, Eyes of Blue», Mitch Miller og skuespilleren, modellen og designeren Milla Jovovich (kalt «Has Anybody Seen My Girl?»).  Sangen ble anvendt som temasang i The Ina Ray Hutton Show i 1956.
I 2008 spilte Mark Weber inn sangen. Den ble utgitt på hans album When I Fall in Love.


== Fotballsang ==
En del av sangen ble anvendt av fotballpublikumet i England i slutten av 1960-årene og begynnelsen av 1970-årene i respekt for spesielt kraftfullt taklende forsvarsspillere med ordene endret til «Six foot two, eyes of blue [navnet på spilleren]'s after you».


== Norsk versjon ==
A. Martinsen har skrevet en norsk tekst. På norsk bærer den tittelen «Marianne fra Tvedestrand».


=== Innspilling ===
Strandgutta. Innspilt 19. april 1967. Utgitt på singlen Columbia 45GN 1787


== Nynorsk versjon ==
Geirr Lystrup har skrevet en nynorsk tekst. Den nynorske tittelen er «Fred på salg».


=== Innspilling ===
Det Norske Kammerkor. Utgitt på LP-albumet Jonas Ørstavik World Tour 1 (Kirkelig Kulturverksted FXLP 33) i 1982.


== Referanser ==
Draumkvedet, og tekster fra norrøn middelalder

Draumkvedet, og tekster fra norrøn middelalder er en bok i Bokklubbens serie Verdens Hellige Skrifter, utgitt i 2004. Boken er redigert av Gro Steinsland og inneholder norske og norrøne (dvs norsk/islandske) tekster som kaster lys over tro, tanker og kultus innen kristendommens tidligste historie i Norge i middelalderen.Utvalget av tekster viser kulturutvekslingen mellom Norge/Norden og det øvrige kristne Europa. Flere av tekstene er lånt fra den kristne felleskulturen (i dette utvalget preknene og legendene om Maria, Agate og Agnes), mens andre er nordiske adapsjoner av internasjonale motiv (i dette utvalget blant annet Sunnivalegendene og Nikodemusevangeliet). Selv de tekstene som mest tydelig er skapt i Norden inneholder trekk som knytter dem til en felles europeisk tros- og tekstkultur (i dette utvalget blant annet Lilja og Draumkvedet).


== Innhold ==
Avsnittet om «Kristenretten» fra Gulatingsloven
Diktet Geisli (Solstrålen) fra 1150-tallet; skrevet av Einar Skuleson som en hyllning av Olav den hellige
Helgenvitaen Passio Olavi av biskop Øystein Erlendsson; den lengste versjonen, fra Gammelnorsk homiliebok
Legender om Jomfru Maria, fra C.R. Ungers samling Maríu saga, 1871
Seks prekener fra Gammelnorsk homiliebok, blant annet «Stavkirkeprekenen»
Norrøne helgenlegender
«Soga om Seljemennene og Sunniva» fra Odd munks saga om Olav Tryggvason
andre, anonyme og udaterte legendefragmenter om Sunniva
«Soga om møya Agate», fra C.R. Ungers samling Heilagra manna søgur, 1877
«Soga om møya Agnes», fra C.R. Ungers samling Heilagra manna søgur, 1877
Diktet Lilja skrevet av munken Eysteinn Ásgrímsson som en hyllning av jomfru Maria
«Soga om nedstiginga i dødsriket» som er en norrøn adapsjon av Nikodemusevangeliet
Solarljod, et visjonsdikt hvor en død far forteller sønnen om dødsstunden og om reisen gjennom Helvete og Paradiset, og formaner sønnen om å leve rett
Draumkvedet


== Se også ==
Kristne sagaer
Norrøne kristenkvæde, en tilsvarende antologi fra 1928


== Referanser ==
Sanger jeg er glad i

Sanger jeg er glad i er det tredje soloalbumet av Helge Borglund, mest kjent fra serien Frem fra Glemselen sammen med Rita Engebretsen. Borglund hadde ikke vært aktiv på platemarkedet siden han og Engebretsen avsluttet serien «Frem fra Glemselen» for sin del i 2002, og overlot mikrofonen til nye artister. Denne produksjonen har han gitt ut på eget forlag, og inneholder norske/amerikanske slagere/viser som Borglund er glad i.


== Sporliste ==
«Men går jag över ängarna» (Nils Ferlin, Leif Strand)
«What a Wonderful World» (Bob Thiele, George David Weiss)
«Mitt hjerte er ditt» (Geir Holmsen, Nils Ferlin, Alf Prøysen)
«I Believe» (E. Drake, I. Graham, J. Shirl, A. Hillman)
«Syner i lövsircknigen» (Nils Ferlin, Leif Strand)
«April Love» (Sammy Fain, Paul F. Webster)
«Morning Has Broken» (trad., Eleanor Farjeon, arr. Cat Stevens)
«Bernadine» (Jonny Mercer)
«Jeg har hørt om en stad» (ukjent)
«Gabriellas sång» (Stefan Nilsson, Py Bäckman)


== Andre medvirkende ==
Coverbilde: Holland Foto, Hamar
Layout: Genius Reklame, Hamar


== Utgivelser ==
2008 CD Helge Borglund HBCD 2008
Moon Over Naples

«Moon Over Naples er en instrumentalsingle fra 1965, komponert og fremført av den tyske bandlederen Bert Kaempfert. Melodien var det første sporet på hans album The Magic Music of Far Away Places for Decca Records.
Den ble en hitsingle i 1966 for Al Martino, da engelsk tekst ble lagt til av Eddie Snyder og Charles Singleton og tittelen ble endret til «Spanish Eyes». Singlen ble utgitt i slutten av 1965 i USA. Den ble også en hit i Europa og solgte anslagsvis 800.000 eksemplarer i Vest-Tyskland.I 1968 ga «Moon Over Naples» Kaempfert én av fem BAFTA Awards det året. De andre var for hans komposisjoner «Lady», «Sweet Maria», «Strangers in the Night» og «The World We Knew (Over and Over)». En posthum Bafta Award ble gitt 16. september 2003.Som «Spanish Eyes» ble den fremført av artister som Faith No More, Engelbert Humperdinck, Wayne Newton og Elvis Presley.
Presley spilte inn sin versjon i Stax Studios, Memphis, 16. desember 1973.  Sangen ble utgitt på LP-platen Good Times (RCA Victor CPL 1 0471) i mars 1974. Produsent var Felton Jarvis.
Sangen ble også sunget av Homer Simpson i The Simpsons-episoden Simpson vs. Dignity.


== Norsk versjon ==
Fredrik Friis har skrevet en norsk tekst. På norsk bærer den tittelen «Spanske øyne».


=== Innspilling ===
Vidar Ottersen med Erik Botolfsens orkester. Innspilt 7. november 1967. Utgitt på singlen Columbia 45GN 1799.


== Listeplasseringer ==


== Referanser ==
Fredrick Howard

Frederick P N Howard (født 15. november 1979) er en norsk film- og TV-produsent og foreleser innen ledelse. Han er utdannet ved Westerdals School of Communication og Den norske filmskolen i Lillehammer. Howard har vært virksom innen barne-og familiefilm, forsker på ledelse og har innehatt en rekke tillitsverv.
Howard har produsert blant annet filmen Tre Nøtter til Askepott, TV-serien Den unge Fleksnes , filmen Amors baller , dokumentarfilmen Stemmen fra Gaven,  TV-serien om Kaptein Sabeltann., spillefilmen Kaptein Sabeltann og Skatten i Lama Rama, Julekongen samt Skammerens Datter , Så og på Jorden, Dragens hjerte, Battle og TV-serien Viking Skool for The Walt Disney Company.


== Referanser ==


== Eksterne lenker ==
(en) Fredrick Howard på Internet Movie Database 
(no) Fredrick Howard hos Filmfront 
(en) Fredrick Howard hos The Movie Database 
Filmfront: Den unge Fleksnes besøkt 15. august 2010
Filmfront: Oasen kortfilm fra 2008 besøkt 15. august 2010
NRK: «Sabeltann blir TV» besøkt 15. august 2010
SF Norge: Amors baller besøkt 16. august 2010
Bygningsfysikk

Bygningsfysikk er de fysiske prosessene knyttet til varme-, luft- og fukttransport i en bygning. Typiske bygningsfysiske problemstillinger er varmeisolering av bygninger, lufttetthet og fuktsikring mot vanndamp og fritt vann. Akustikk og brann er også fysiske prosesser som hører inn under bygningsfysikk, men disse fagene er vanligvis skilt ut som egne fag da de er forholdsvis kompliserte og omfattende. Hensikten med bygningsfysikk som fag er å øke kompetansen omkring de ulike fysiske prosessene i en bygning blant annet for å redusere risikoen for byggskader.
Melissa Etheridge

Melissa Lou Etheridge (født 29. mai 1961 i Leavenworth i Kansas) er en amerikansk Grammy- og Oscar-vinnende sanger og låtskriver.
Hun er kjent for sine tekster, sin popbaserte folk-rock, og hese vokal. Hun har vært et homoikon og en homoaktivist siden hun kom ut av skapet i januar 1993.Hun vant Grammy i kategorien «Best Rock Vocal Performance, Female» for sangene Ain't It Heavy (1993) og «Come to My Window» (1995). I 2007 vant hun en Oscar for beste sang med sangen «I Need To Wake Up» fra dokumentaren An Inconvenient Truth.


== Diskografi ==
1988 - Melissa Etheridge
1989 - Brave and Crazy
1992 - Never Enough
1993 - Yes I Am
1995 - Your Little Secret
1999 - Breakdown
2001 - Skin
2004 - Lucky
2007 - The Awakening
2007 - The Awakening Live
2008 - A New Thought for Christmas
2010 - Fearless Love
2012 - 4th Street Feeling
2014 - This Is M.E.
2015 - A Little Bit Of Me: Live in L.A.
2016 - Memphis Rock and Soul


== Referanser ==


== Eksterne lenker ==
(en) Offisielt nettsted 
(en) Melissa Etheridge – kategori av bilder, video eller lyd på Commons 
(en) Melissa Etheridge på Internet Movie Database 
(en) Melissa Etheridge hos Rotten Tomatoes 
(en) Melissa Etheridge hos The Movie Database 
(en) Melissa Etheridge hos Internet Broadway Database 
(en) Melissa Etheridge på Discogs 
(en) Melissa Etheridge på MusicBrainz 
(en) Melissa Etheridge på SoundCloud 
(en) Melissa Etheridge på Spotify 
(en) Melissa Etheridge på Songkick 
(en) Melissa Etheridge på Last.fm 
(en) Melissa Etheridge på Genius — sangtekster 
(en) Melissa Etheridge på AllMusic 
Melissa Etheridge på Twitter 
Melissa Etheridge på Facebook 
Melissa Etheridge på Instagram 
Melissa Etheridge på Myspace
NOU 2011: 1, Finanskriseutvalget

Finanskriseutvalget var et regjeringsoppnevnt utvalg som skulle gjennomgå den norske finansmarkedsreguleringen og den internasjonale finanskrisens innvirkning på det norske finansmarkedet. Utvalget ble oppnevnt ved kongelig resolusjon 19. juni 2009, og ble ledet av daglig leder ved Fafo, Jon M. Hippe. Utvalget skulle avgi sin utredning til Finansdepartementet innen 31. desember 2010. Utredningen ble avgitt til Finansdepartementet 25. januar 2011.Utvalgets mandat var å "se på om finansmarkedene, slik de virker og er regulert i Norge i dag, oppfyller sin samfunnsmessige tiltenkte rolle på en best mulig måte, eller om det er sider ved dagens regulering som har uheldige samfunnsmessige effekter (...) Utvalget bør særlig se på utviklingen av ubalanser i markedene (bobler), herunder i eiendomsmarkedet."


== Finanskriseutvalgets sammensetning ==
Daglig leder v/Fafo: Jon Hippe Oslo (utvalgets leder)
Sjefsjurist Cecilie Ask Oslo
Forbundsleder Jorunn Berland Bergen
Ekspedisjonssjef Jan Bjørland Oslo
Professor Per Christiansen Tromsø
Direktør Randi Flesland Oslo
Områdedirektør Kristin Gulbrandsen Oslo
Avdelingsdirektør Ingebjørg Harto Oslo
Professor Thore Johnsen Bergen
Professor Lars Jonung, Brussel/Stockholm
Cand. oecon Tore Lindholt Skedsmo
Siviløkonom Bente Rathe Trondheim
Sjeføkonom Stein Reegård Bærum
Professor Erik Reinert Tjøme
Forsker Bent Sofus Tranøy Bærum
Professor Karen Helene Ulltveit-Moe Bærum


== Referanser ==
Mzungu

Mzungu (flertall Wazungu) er på swahili betegnelsen for «hvit person (av europeisk opphav)». Ordet betyr opprinnelig «omstreifer». Betydningen «hvit person» skal ha oppstått på 1700-tallet for å beskrive oppdagelsesreisende, misjonærer og slavehandlere fra Europa. Ordet er vanlig i bantu-språkene i Øst-, Sentral- og Sør-Afrika, særlig i Kenya, Tanzania og Uganda.
På swahili kalles kinesere og «asiater med ukjent nasjonalitet» for Mchina (Wachina i flertall), koreanere Mkorea, japanere Mjapanese, arabere Mwarabu (Waarabu i flertall) og indere  Mhindi (Wahindi i flertall).
Fordi folkegrupper vanligvis bare omtaler seg selv som «vanlige mennesker», har det i Afrika ikke vært en egen betegnelse for «svarte», altså mennesker med mørk hud. Man har imidlertid behov for egne ord når man skal snakke om «de andre». 


== Se også ==
Gringo, meksikaneres kallenavn på «hvite» fra USA
Farang, thai-ord for «hvite» eller europeisk og vestlig kultur
Paul Bogle

Paul Bogle (født 1820, død 1865) var en jamaicansk opprører og baptist-diakon som ble henrettet av britene for opprør mot kolonimakten på Jamaica. 
Han var en leder for Morant Bay-opprøret i 1865 som er blitt sett på som vendepunktet i jamaicansk historie. Bogle ble tatt til fange av britene i oktober dette året, og henrettet på ordre fra Storbritannia. De andre som var med på opprøret ble pisket og husene deres ble rasert av britene. 
Bogle ble senere kalt en nasjonalhelt på Jamaica fordi han slåss mot det britiske kolonistyret i Jamaica. Han har blant annet fått hodet sitt avbildet på den jamaicanske 10 cent-mynten og to dollar-seddelen. The Paul Bogle High School som ligger i bygda der han ble født er blitt oppkalt til minne om ham. Han har også fått mange sanger skrevet om seg og en rekke filmer har blitt laget med livet hans som hovedtema.
Maksym Mazuryk

Maksym Anatolijovytsj Mazuryk, ukrainsk Максим Анатолійович Мазурик (født 2. april 1983 i Donetsk) er en ukrainsk stavhopper.


== Karriere ==
I 2002 ble han juniorverdensmester i stavhopp, med 5,55 meter. Som senior kom han på 8.-plass under EM i friidrett 2006 i Göteborg, og 11.-plass under VM i Osaka året etter. Under innendørs-VM 2008 i Spania hoppet han 5,70 og kom på 6.-plass. I 2008 fikk han også en ny internasjonal medalje, da han fikk bronse i IAAF World Athletics Final i Stuttgart.
I 2009 vant han gull i IAAF World Athletics Final i Thessaloniki, og han greide 4.-plass under VM i friidrett 2009. I 2010 greide han bare 5,45 under VM i friidrett innendørs, og endte på 14.-plass, men under EM senere på året slo han til med 5,80 og fikk sølv.


== Referanser ==


== Eksterne lenker ==
(en) Maksym Mazuryk – Olympedia 
(en) Maksym Mazuryk – Sports-Reference (OL-resultater – arkivert) 
(en) Maksym Mazuryk – World Athletics 
(en) Maksym Mazuryk – Diamond League 
(en) Maksym Mazuryk – Track and Field Statistics
Vestindias herrelandslag i cricket

Vest-Indias herrelandslag i cricket (West Indies cricket team også kjent som the Windies) er et flernasjonalt cricket-lag som representerer 15 hovedsakelig engelskspråklige karibiske land.
Fra midten av 1970-tallet til tidlig på 1990-tallet var Vest-India ett av de sterkeste cricketlagene i verden både i Test og One Day International. Vest-India har vunnet VM i cricket to ganger (1975 og 1979). De vant også ICC Champions Trophy i 2004, og Twenty20-VM i 2012 og 2016.


== Land og territorier som er representert ==
 Antigua og Barbuda
 Barbados
 Dominica
 Grenada
 Guyana
 Jamaica
 Saint Kitts og Nevis
 Saint Lucia
 Saint Vincent og Grenadinene
 Trinidad og TobagoBritiske territorier

 Anguilla
 Montserrat
 De britiske JomfruøyerAndre territorier

 De amerikanske Jomfruøyer
 Sint MaartenDisse landene har også egne landslag som konkurrerer seg imellom. Det er også vanlig for andre landslag å spille oppladningskamper mot et av landslagene i forkant av kamper mot hele Vest-Indias landslag.


== Referanser ==
Sam Sharpe

Sam Sharpe (født 1801 på Jamaica, død 23. mai 1832 på Jamaica) var en baptistpredikant som ble lederen for slavene som sto bak slaveopprøret på Jamaica på 1800-tallet. 
Sharpe var slave hele sitt liv, selv om han hadde fått lov til å bli godt utdannet til baptistdiakon. På grunn av utdannelsen ble han høyt respektert av de andre slavene, og han ble en kjent predikant og leder for dem. 
Sharpe arbeidet som diakon ved Burchell Baptist Church i Montego Bay, der presten het Thomas Burchell. Sharpe tilbrakte det meste av sin tid med reiser til ulike eiendommer i St. James-området og utdannet slavene om kristendom og frihet for alle. 
I den feilaktige oppfatning at frigjøring allerede hadde blitt gitt til slavene av det britiske parlamentet, organiserte Sharpe en fredelig generalstreik over mange av eiendommene i det vestlige Jamaica i en kritisk tid for plantasjens eiere, nemlig under innhøsting av sukkerrør. Sharpes fredelige protest eskalerte kraftig og anses som det største slaveopprøret på Jamaica. Under opprøret ble hundrevis drept, inkludert 14 hvite plantasjeeiere. 
Opprøret ble slått kraftig ned av Jamaicas militære innen to uker, og mange av ledere, inkludert Sharpe, ble hengt i 1832. Like før han ble hengt for sin rolle i opprøret, sa Sharpe «Jeg vil heller dø i galgen, enn å leve i et minutt mer i slaveri». Opprøret er blitt sett på som en av hovedårsakene til den endelige avskaffelsen av slaveri i det britiske imperiet.I 1975 erklærte regjeringen av det uavhengige Jamaica at Sharpe var en nasjonalhelt. Han fikk en skole i Montego Bay grunnlagt og oppkalt etter seg. Han er også blitt avbildet på diverse jamaicanske mynter og sedler gjennom tidene.


== Referanser ==
Przemysław Czerwiński

Przemysław Czerwiński (født 28. juli 1983 i Piła) er en polsk stavhopper.


== Karriere ==
Czerwiński er fem ganger polsk mester i stavsprang; innendørs i 2002, 2004 og 2006, og i U23-klassen i 2003 og 2005.
Han deltok i Junior-VM 2002, der kom han på 8.-plass med 5,30 meter. I 2006 deltok han i sitt første EM, under EM i friidrett i Göteborg. Der endte han på femteplass med 5,65 meter.
Hans første internasjonale mesterskapsmedalje fikk han i 2010, da han fikk bronse under EM i friidrett 2010 i Barcelona.


== Referanser ==


== Eksterne lenker ==
(en) Przemysław Czerwiński – Olympedia 
(en) Przemysław Czerwiński – Sports-Reference (OL-resultater – arkivert) 
(en) Przemysław Czerwiński – World Athletics 
(en) Przemysław Czerwiński – Diamond League 
(en) Przemysław Czerwiński – Track and Field Statistics 
European Atletics - Przemysław Czerwiński
Shakedown

En konstruksjon som er utsatt for gjentatte laster kan bryte sammen på grunn av omfattende plastisk flyting, selv om ikke noen av lastene i seg selv er i stand til å forårsake brudd. Når det ikke skjer sier en at konstruksjonen har shakedown. Den er da sikker og vil ikke bryte sammen.


== Brudd eller shakedown ==
Konstruksjonen kan få plastisk brudd ved gjentatte laster på to grunnleggende måter:

Først ved at elementer i konstruksjonen gjentatte ganger blir utsatt for strekk og trykk. Det blir kalt for alternerende brudd.
Den andre er om en har flere bidrag til plastisk deformasjon, slik at deformasjonen etterhvert bygger seg opp. Konstruksjonen er da utsatt for enten bare strekk eller bare trykk. Til slutt er deformasjonene så store at de kan sammenliknes med brudd. Det kalles inkrementelt brudd.En praktisk konstruksjon vil ofte utsettes for en kombinasjon av disse lasttypene.
Endringene i konstruksjonen kan gradvis bli mindre når antall lastvekslinger øker, til en kommer til en situasjon der det ikke skjer videre endringer. Ved påfølgende lastvekslinger er det bare elastiske endringer. Når dette skjer sier en at konstruksjonen har shakedown. 
Om spenningene overskrider en gitt verdi vil konstruksjonen ikke bli shakedown, og deformasjonene vil øke fram til den bryter sammen. Det kreves flere lastvekslinger gjerne i størrelsesorden ti, for å få brudd. 
Shakedown sjekkes vanligvis som en del av kontrollen i utmattingsgrensetilstanden.  En kontroll for lavsyklus-utmatting kan i en del tilfeller erstatte kontrollen av shakedown.


== Øvre grense shakedown-teorem ==
Det er utviklet flere teoremer om shakedown. Øvre grense shakedown-teorem sier at om det eksisterer en fordeling av restmomenter i en ramme som er statisk mulig med null ytre laster, som også tilfredsstiller tre spesifiserte formler i alle tverrsnitt vil en få shakedown. Disse betingelsene er nødvendige og tilstrekkelige for å få shakedown. De to første formlene omhandler inkrementelt brudd, mens den tredje er om alternerende brudd. 
Det har ikke vært mulig å knytte kravene til deformasjoner i stedet for moment.
Formlene gjelder for bjelker og rammer med to akser med symmetri og like flytespenninger på trykk og strekk.
Shakedownteoremet er uavhengige av lastrekkefølgen. Det forutsetter at deformasjonene og rotasjonene er små.
Tilstedeværelsen av restspenninger i konstruksjonene, manglende tilpassinger, fabrikkasjonsprosessen eller bevegelser av understøttelser har ikke noe innflytelse på om shakedown opptrer.
Teoremet er påvist av Grüning i 1926.


== Referanser ==
Jan A. König: Shakedown of elastic-plastic structures, Fundamental studies in engineering 7, Elsevier forlag, 1987.
B-G Neil: The plastic methods of structural Analysis, Chapman and Hall, London, 1977
NORSOK N-004: Design of steel structures, Revisjon 2, Oktober 2004
Synergi Solutions

Synergi Solutions AS var et norsk produktutviklingsfirma som utviklet og leverte programvareløsningen Synergi. Selskapet ble grunnlagt i 1989 under navnet Pride ASA (PRofessional Information Systems DEvelopment), grunnet den store offshoreaktiviteten i Stavanger. I 1999 ble det etablert datterselskap i Aberdeen i Skottland og Uppsala i Sverige. 
Rundt 2003 ekspanderte selskapet ved å selge inn sitt avviksrapporteringssystem til blant annet transport (fly, båt, bil) og offentlig sektor herunder helsevesenet.I 2008 signerte Synergi Solutions en partner- og supportavtale med det globale IT-selskapet Logica. 
Synergi Solutions AS ble kjøpt opp av DNV i 2012, og er nå en avdeling i DNV Software, som igjen som er en heleid virksomhet i Veritas. Produktet het pr 2015 Synergi Life.


== Referanser ==


== Eksterne lenker ==
DNV Software
Synergi Life
Tunceli

Tunceli er en by i den østlige delen av Anatolia i Tyrkia og det administrative senteret for Tunceli-provinsen. Sletten som byen ligger på befinner seg 940 meter over havet.


== Klima ==
Tunceli har et kontinentalt klima med kalde og snøfulle vintere, og varme og tørre sommere.


== Referanser ==
Mission to Mars

Mission to Mars er en amerikansk science fiction- og eventyrfilm fra 2000 regissert av Brian De Palma. Handlingen er lagt til en nær fremtid, nærmere bestemt i 2020-årene. En besetning på et romskip lander på planeten Mars. Der gjør de oppdagelser som forklarer menneskets herkomst. Hovedrollene spilles av Gary Sinise, Tim Robbins, Connie Nielsen og Don Cheadle.
Filmen ble dårlig mottatt av anmelderne. Den ble også kommersiell skuffelse.


== Handling ==
Tiden satt til 2020-årene og menneskeheten i ferd med å innta Mars. Etter en vellykket landing møter de en heller ublid skjebne når en mystisk superstorm feier nesten hele mannskapet av banen. En mann overlever og rekker å sende en siste melding til jorden før all kontakt blir brutt. Etter en tid i verdensrommet ankommer neste delegasjon. Ved hjelp av en teknikk som går ut på å lese DNA-molekyler ut av sukkertøy, løser de mysteriet for menneskets herkomst.


== Om filmen ==


=== Popularitet ===
Mission to Mars ble ikke den store kommersielle suksessen som var forventet. Den innbrakte 111 millioner dollar på verdensbasis, hvorav 60,9 millioner i USA. Den havnet på 40-plass over de mest innbringende filmene i 2000 og på 41-plass i USA.Produksjonsbudsjettet var på ca 100 millioner dollar.


=== Mottakelse ===
Den ble forholdsvis dårlig mottatt av filmkritikerne, noe som gjenspeiles i at den kun har fått 25 % på Rotten Tomatoes og 34 % på Metacritic. Den amerikanske filmkritikeren Roger Ebert gav den 2,5 av 4 stjerner, mens Leonard Maltin gav den 2 av 4 stjerner.VG og Dagsavisen gav den terningkast to, mens Dagbladet gav den én.CINERAMA gav den terningkast to og skrev: «Resultatet har heller blitt en laber film uten substans og realisme. De Palma hadde alle muligheter til å lage en storfilm om Mars, et slags motivator når nå menneskeheten forhåpentligvis setter kurs for den røde planeten om ikke så altfor lenge. Han misslykkes fullstendig».


== Rollebesetning ==
Gary Sinise: Jim McConnell
Tim Robbins: Woodrow „Woody“ Blake
Don Cheadle: Luke Graham
Connie Nielsen: Terri Fisher
Jerry O'Connell: Phil Ohlmyer
Peter Outerbridge: Sergei Kirov
Kavan Smith: Nicholas Willis
Jill Teed: Reneé Coté
Elise Neal: Debra Graham
Kim Delaney: Maggie McConnell
Armin Mueller-Stahl: Ramier Beck


== Referanser ==


== Eksterne lenker ==
(en) Mission to Mars på Internet Movie Database 
(no) Mission to Mars hos Filmfront 
(sv) Mission to Mars i Svensk Filmdatabas 
(da) Mission to Mars i Danmark Nationale Filminstitut 
(fr) Mission to Mars på Allociné 
(nl) Mission to Mars på MovieMeter 
(en) Mission to Mars på AllMovie 
(en) Mission to Mars på Turner Classic Movies 
(en) Mission to Mars på Rotten Tomatoes 
(en) Mission to Mars på Metacritic